b"\n_START_ARTICLE_\nRobin Wright\n_START_SECTION_\nBiografia\n_START_PARAGRAPH_\nEs va criar en Sant Diego, Calif\xc3\xb2rnia i va comen\xc3\xa7ar la seva carrera professional com a model. En acabar els seus estudis secundaris decideix ser actriu. Va aconseguir el seu primer paper en la s\xc3\xa8rie Santa Barbara (1984), pel qual va ser candidata en tres ocasions al Premi Emmy. El seu debut cinematogr\xc3\xa0fic va ser en el film de Rob Reiner La princesa promesa (The Princess Bride, 1987). El 1990 coneix l'actor Sean Penn durant el rodatge del film State of Grace. El 1992 treballa al costat d'Albert Finney i Aidan Quinn en The Playboys. Aquest mateix any acompanya a Robin Williams en Toys. El 1995 rep nominacions als Premis Globus d'Or i als Screen Actor\xc2\xb4s Awards pel seu paper en Forrest Gump (1994). Aquest mateix any filma The Crossing Guard, al costat de Jack Nicholson, en la segona pel\xc2\xb7l\xc3\xadcula de Sean Penn com a director._NEWLINE_El 1996 protagonitza Moll Flanders (1996) al costat de Morgan Freeman. Es casa amb Sean Penn el 27 d'abril de 1996 i es fa p\xc3\xbablic el seu divorci el 2007, al\xc2\xb7legant difer\xc3\xa8ncies irreconciliables. No obstant aix\xc3\xb2, aquest divorci no es concreta i la parella segueix junta, apareixent del bra\xc3\xa7 per als Oscar 2009 quan Penn es va al\xc3\xa7ar amb una estatueta al millor actor. Certament va oblidar agrair a la seva esposa en el seu discurs i va celebrar-ho sol. Finalment l'actor la va deixar a l'agost de 2010 despr\xc3\xa9s de 13 anys casats i dues d\xc3\xa8cades de relaci\xc3\xb3. Amb  ell t\xc3\xa9 dos fills. Coprotagoniza al costat de William Hurt el film Loved, 1997, paper pel qual \xc3\xa9s nominada com a millor actriu en els Premis Independent Spirit, premi que guanya. El 1999 protagonitza al costat de Kevin Costner la pel\xc2\xb7l\xc3\xadcula Missatge en una ampolla (Message in a Bottle, 1999)._NEWLINE_El 2000 es posa sota les ordres de M. Night Shyamalan, per ser l'esposa de Bruce Willis en Unbreakable, 2000. En The Pledge, 2001) \xc3\xa9s dirigida novament pel seu esp\xc3\xb2s, on comparteix paper amb Jack Nicholson. En The Singing Detective, 2003 \xc3\xa9s protagonista al costat de Robert Downey Jr. Ha protagonitzat al costat de Jude Law i Juliette Binoche la pel\xc2\xb7l\xc3\xadcula Breaking and Entering, 2006, l'\xc3\xbaltim film del director Anthony Minghella._NEWLINE_El 2011 apareix en un paper secundari en la producci\xc3\xb3 Millennium: Els homes que no estimaven les dones -M\xc3\xa4n som hatar kvinnor-  amb el personatge d'Erika Berger._NEWLINE_El 2013 assumeix el paper d'esposa de Kevin Spacey en House of Cards, s\xc3\xa8rie de televisi\xc3\xb3 original de Netflix, desenvolupada i produ\xc3\xafda per Beau Willimon. A m\xc3\xa9s, aquest mateix any protagonitza la pel\xc2\xb7l\xc3\xadcula El congr\xc3\xa9s, on apareix com una actriu fracassada per les seves males eleccions a l'hora de triar papers en pel\xc2\xb7l\xc3\xadcules comercials."